Тоҷу-л-масодир

«Тоҷу-л-масодир» () — луғати масдарҳои арабӣ бо тарҷумаи форсӣ, таълифи Бӯҷаъфараки Байҳақӣ.

Тақрибан 5000 калимаро дар бар мегирад. «Тоҷ-ул-масодир» дар асоси «Китобу-л-масодир»-и Абуабдуллоҳ Ҳусайн ибни Аҳмади Зӯзанӣ, ки якумин луғати арабӣ-форсист (таълифаш миёнаҳои асри 11) тартиб ёфтааст. Муаллиф луғати Зӯзаниро таҳриру такмил кардааст. Дар «Тоҷу-л-масодир» масдарҳо мувофиқи сохт ва ҳаракоти реша дар бобҳои алоҳида бо тартиби алифбо омадаанд. Дар «Тоҷу-л-масодир» бисёр калимаҳои форсӣ маҳфуз мондаанд. Аз ин ҷиҳат «Тоҷу-л-масодир» барои муайян намудани баъзе хусусиятҳои забони он давра аҳамият дорад. Чопҳои сангии «Тоҷу-л-масодир» мавҷуданд (Бамбай, 1884; Лакҳнав, 1893).

 Эзоҳ 

 Адабиёт 


Гурӯҳ:Вожаномаҳои форсӣ